EL   EL 
 
 
 ΕΥΡΩΠΑΪΚΗ  
ΕΠΙΤΡΟΠΗ   
Βρυξέλλες, 14.2.2022  
COM(2022) 44 final  
 
ΠΡΟΣΑΡΤΗΜΑ ΣΤΗΝ ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ 
ΚΟΙΝΟΒΟΥΛΙΟ, ΤΟ ΣΥΜΒΟΥΛΙΟ, ΤΗΝ ΕΥΡΩΠΑΪΚΗ ΟΙΚΟΝΟΜΙΚΗ ΚΑΙ 
ΚΟΙΝΩΝΙΚΗ ΕΠΙΤΡΟΠΗ ΚΑΙ ΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ  
σχετικά με τη στρατηγική της Ευρωπαϊκής Ένωσης για την περιφέρεια Αδριατικής –
Ιονίου   
 
1 ΕΝΤΑΞΗ ΤΗΣ ΔΗΜΟΚΡΑΤΙΑΣ ΤΟΥ ΑΓΙΟΥ ΜΑΡΙΝΟΥ ΣΤΗ ΣΤΡΑΤΗΓΙΚΗ ΤΗΣ 
ΕΥΡΩΠΑΪΚΗΣ ΕΝΩΣΗΣ ΓΙΑ ΤΗΝ ΠΕΡΙΦΕΡΕΙΑ ΑΔΡΙΑΤΙΚΗΣ –ΙΟΝΙΟΥ  
1. ΕΙΣΑΓΩΓΗ  
Τον Δεκέμβριο του 2012 το Ευρωπαϊκό Συμβούλιο ζήτησε από την Ευρωπαϊκή Επιτροπή να 
παρουσιάσει έως το τέλος του 2014 μια στρατηγική της Ευρωπαϊκής Ένωσης για την 
περιφέρεια Αδριατικής –Ιονίου (στο εξής: EUSAIR). Κατόπιν του εν λόγω αιτήματος, η 
Επιτροπή πραγματοποίησε εκτενε ίς διαβουλεύσεις με τα ενδιαφερόμενα μέρη. Στις 17 
Ιουνίου 2014 εξέδωσε την ανακοίνωση για την EUSAIR1. 
Στη συνέχεια, το Συμβούλιο ενέκρινε την EUSAIR στα συμπεράσματά του της 24ης 
Οκτωβρίου 20142 και «κάλεσε όλους τους συμμετέχοντες φορείς να την εφαρμόσουν χωρίς 
καθυστέρηση». Το προσάρτημα στην ανακοίνωση της EUSAIR [COM(2020) 132 final της 
2ας Απριλίου 2020] συμπεριέλαβε επίσημα τη Δημοκρατία της Βόρειας Μακεδονίας στην 
EUSAIR.  
Γενικός στόχος της EUSAIR είναι η προώθηση της βιώσιμης οικονομικής και κοινωνικής 
ευημερίας στην περιφέρεια με τους εξής τρόπους:  
 δημιουργία ανάπτυξης και θέσεων εργασίας,  
 βελτίωση της ελκυστικότητας, της ανταγωνιστικότητας και των δυνατοτήτων 
σύνδεσης της περιοχής,  
 διαφύλαξη του περιβάλλοντος, και  
 εξασφάλιση υγιών και ισόρροπων θαλάσσιων και παράκτιων οικοσυστημάτων.  
Η EUSAIR συμβάλλει επίσης στη διαδικασία διεύρυνσης της ΕΕ. Δίνει τη δυνατότητα σε 
πέντε χώρες των Δυτικών Βαλκανίων να συνεργάζονται επί ίσοις όροις με τα  κράτη μέλη, 
ενώ παράλληλα προωθείται η εφαρμογή ορισμένων πολιτικών και στρατηγικών της ΕΕ σε 
μακροπεριφερειακό επίπεδο.  
Για την επίτευξη των στόχων της στρατηγικής, οι κυβερνήσεις των χωρών που συμμετέχουν 
στην EUSAIR3 δεσμεύονται να ευθυγραμμίσουν τις προτεραιότητές τους και να 
κινητοποιήσουν σχετική ενωσιακή και εθνική χρηματοδότηση για την υλοποίηση του σχεδίου 
δράσης4. Το εν λόγω σχέδιο δράσης έχει ως στόχο να καταστήσει λειτουργική την EUSAIR, 
προσδιορίζοντας συγκεκριμένες προτεραιότητες (πυλώνες και θέματα) και δράσεις για την 
ευρύτερη περιφέρεια.  
Η EUSAIR παραμένει ανοικτή σε άλλους εταίρους στην περιφέρεια. Η υπου ργική σύνοδος 
του συμβουλίου Αδριατικής –Ιονίου / EUSAIR5 της 11ης Μαΐου 2021 ανταποκρίθηκε θετικά 
στο αίτημα της Δημοκρατίας του Αγίου Μαρίνου να προσχωρήσει στην EUSAIR. Η 
διακήρυξη της Izola της συνόδου κάλεσε το Συμβούλιο να λάβει όλα τα αναγκαία μέτρα για 
να συμπεριλάβει τον Άγιο Μαρίνο στην EUSAIR ως τη δέκατη συμμετέχουσα χώρα. Στις 15 
Ιουνίου 2021 τα τέσσερα κράτη μέλη της ΕΕ που συμμετέχουν στην EUSAIR απέστειλαν 
επιστολή στην πορτογαλική Προεδρία του Συμβουλίου και υποστήριξαν αυτό το αίτημα.  
                                                           
1 COM(2014) 357 final της 17.6.2014.  
2 Συμπεράσματα του Ευρωπαϊκού Συμβουλίου της 23ης και 24ης Οκτωβρίου 2014 (EUCO 169/14).  
3 Τέσσερα κράτη μέλη της ΕΕ (Ελλάδα, Ιταλία, Κροατία και Σλοβενία) και πέντε χώρες των Δυτικών 
Βαλκανίων (Αλβανία, Βόρεια Μακεδονία, Βοσνία –Ερζεγοβίνη, Μαυροβούνιο και Σ ερβία).  
4 SWD(2014) 190 final.  
5 Οι υπουργοί Εξωτερικών και οι αρχές των συμμετεχουσών χωρών που είναι αρμόδιες για τα κονδύλια 
της ΕΕ εκπροσωπούν την EUSAIR και την πρωτοβουλία Αδριατικής –Ιονίου σε πολιτικό επίπεδο. Από 
το πρώτο ετήσιο φόρουμ της EUSAIR [Ντουμπρόβνικ (Κροατία), 2 -13 Μαΐου 2016], αποτελούν την 
υπουργική σύνοδο του συμβουλίου Αδριατικής –Ιονίου / EUSAIR.  
 
2 Στα σ υμπεράσματά του της 18ης Νοεμβρίου 2021, το Συμβούλιο χαιρέτισε και αποδέχθηκε 
το αίτημα των χωρών που συμμετέχουν στην EUSAIR. Κάλεσε την Επιτροπή να λάβει τα 
αναγκαία μέτρα για να συμπεριλάβει τον Άγιο Μαρίνο στην EUSAIR, να τροποποιήσει 
αναλόγως τη στρα τηγική και να την υποβάλει στο Συμβούλιο6. 
 
2. ΕΝΤΑΞΗ ΤΟΥ ΑΓΙΟΥ ΜΑΡΙΝΟΥ ΣΤΗΝ EUSAIR  
1. Πολιτικό πλαίσιο  
Ο Άγιος Μαρίνος είναι στενός γείτονας και εταίρος της ΕΕ και συμμερίζεται τις βασικές 
αξίες της. Οι σχέσεις μεταξύ της ΕΕ και του Αγίου Μαρίνου, οι οποίες καθιερώθηκαν το 
1983, βασίζονται σε σειρά διμερών συμφωνιών. - Καλύπτουν τομείς όπως τα τελωνεία, η 
φορολόγηση του εισοδήματος από ιδιωτικές αποταμιεύσεις και νομισματικά ζητήματα. Από 
το 2015 η ΕΕ διαπραγματεύεται συμφωνίες σύνδεσης με την Ανδόρα, το Μονακ ό και τον 
Άγιο Μαρίνο. Στο πλαίσιο μιας τέτοιας συμφωνίας σύνδεσης, οι τρεις χώρες θα μπορούν να 
συμμετέχουν στην ενιαία αγορά και να συνεργάζονται με την ΕΕ για συνοδευτικές πολιτικές.  
Δεδομένης της διάστασης και της γεωγραφικής του θέσης στην περιφέρεια  της Αδριατικής, 
το έδαφος του Αγίου Μαρίνου επικαλύπτεται με την περιοχή στην οποία η EUSAIR εκτελεί 
τα έργα, τις δράσεις και τις δραστηριότητές της. Η κυβέρνηση του Αγίου Μαρίνου 
συμμερίζεται πλήρως τους στόχους της EUSAIR και την αρχή της πολυεπίπεδης κ αι 
πολυμερούς συνεργασίας.  
2. Συμμετοχή του Αγίου Μαρίνου στην EUSAIR  
Το παρόν προσάρτημα στην ανακοίνωση της EUSAIR καθορίζει τους ρόλους και τις 
αρμοδιότητες του Αγίου Μαρίνου στην πολυεπίπεδη διακυβέρνηση της EUSAIR και τη 
σχέση του με άλλες συμμετέχουσες  χώρες.  
Η συμμετοχή στην EUSAIR συνεπάγεται για τον Άγιο Μαρίνο τη συνεργασία και τον 
συντονισμό με άλλες χώρες της περιφέρειας όσον αφορά τον σχεδιασμό εθνικών, ενωσιακών 
και άλλων πηγών χρηματοδότησης για την υλοποίηση του σχεδίου δράσης της.  
Με τη συμ περίληψή του στην EUSAIR, ο Άγιος Μαρίνος θα έχει το δικαίωμα να συμμετέχει 
στις δομές διακυβέρνησης της EUSAIR, συμπεριλαμβανομένου του πολιτικού, 
συντονιστικού και επιχειρησιακού της επιπέδου7. 
3. ΣΥΜΠΕΡΑΣΜΑΤΑ  
Η ένταξη του Αγίου Μαρίνου στην EUSAIR θα ενισχύσει τη συνεργασία στην περιφέρεια 
της Αδριατικής και του Ιονίου. Επίσης, θα ενισχύσει την εταιρική σχέση EUSAIR και τις 
σχέσεις μεταξύ του Αγίου Μαρίνου και της ΕΕ.  
Η συμμετοχή στην EUSAIR, επί ίσοις όροις μ ε όλες τις συμμετέχουσες χώρες, θα επιτρέψει 
στον Άγιο Μαρίνο να εξοικειωθεί καλύτερα με τους μηχανισμούς διακυβέρνησης μιας 
μακροπεριφερειακής στρατηγικής της ΕΕ. Ταυτόχρονα, ο Άγιος Μαρίνος θα αποκτήσει 
εμπειρία και συμμετοχή στην εφαρμογή των πολιτικών της ΕΕ.  
Επισυνάπτεται νέος χάρτης των χωρών της EUSAIR.  
 
                                                           
6 Συμβούλιο Γενικών Υποθέσεων της 18ης Νοεμβρίου 2021.  
7 Υπουργικές σύνοδοι (πολιτικό επίπεδο), διοικητικό συμβούλιο της EUSAIR (συντονιστι κό επίπεδο) 
και θεματικές ομάδες καθοδήγησης (επιχειρησιακό επίπεδο).  
 
3  
 
 
 
 
 
 
ΧΑΡΤΗΣ ΤΩΝ ΧΩΡΩΝ ΠΟΥ ΣΥΜΜΕΤΕΧΟΥΝ ΣΤΗ ΣΤΡΑΤΗΓΙΚΗ ΤΗΣ ΕΥΡΩΠΑΪΚΗΣ ΕΝΩΣΗΣ ΓΙΑ ΤΗΝ 
ΠΕΡΙΦΕΡΕΙΑ ΑΔΡΙΑΤΙΚΗΣ –ΙΟΝΙΟΥ